Francelia Billington käyttämässä elokuvakameraa, kuva vuodelta 1914
**Francelia Billington** (1. helmikuuta 1895 Dallas, Texas – 24. marraskuuta 1934 Glendale, Kalifornia) oli yhdysvaltalainen mykkäelokuvakauden näyttelijä ja kuvaaja. Kaikkiaan Billington näytteli 80 elokuvassa, mutta kaikki hänen elokuvansa eivät ole säilyneet.

Elämänvaiheita
--------------

Francelia Billingtoinin vanhemmat olivat muusikkoja. Hän kasvoi maatilalla, missä oppi käsittelemään hevosia, mistä taidosta oli myöhemmin hyötyä hänen lännenelokuvarooleissan. Ensimmäisen kerran hän näytteli jo lapsena ja hyvin varhain hän kiinnostui myös valokuvaamisesta. 

Sitä, milloin Billington muutti Los Angelesiin, ei tiedetä. Hänen tiedetään asuneen tuttavaperheen luona ja perheen vanhemmat, George Melford vaimoineen, olivat näyttelijöitä. Melfordilla oli kiinnitys Kalem-studioille ja sattuman kautta Billington sai studion elokuvasta pääroolin vain 17-vuotiaana. Muutaman vuoden kuluttua hän sai kiinnityksen Reliance-Majestic studioille. 

Elokuvauran alettua Billington kiinnostui kuvaamisesta. Eräässä artikkelissa hän totesi olevansa ylpeämpi kuvaus- kuin näyttelijäntaidoistaan. Myös ohjaajat huomasivat tämän ja alkoivat kysyä hänen mielipidettään siitä, miten näyttelijät pitäisi sijoittaa. Hänen mielipidettään arvostettiin ja aika usein myös otettiin huomioon. 

Sopimus Reliance-Majestic studioilla päättyi vuonna 1915 ja vuoteen 1917 saakka hän työskenteli Universalilla. Seuraavaksi oli vuorossa American, jossa hän teki 12 elokuvaa vuosina 1917- 1918. 11 näistä elokuvista valmistui vuoden 1918 puolella. Vuonna 1919 hän näytteli kuuluisan ohjaajan Erich von Stroheimin ohjauksessa. Ensimmäisen lännenelokuvansa Billington teki vuonna 1920. Elokuvassa näytteli myös Tom Mix. 

Avioliiton Billington solmi vuonna 1920 elokuvanäyttelijä Lester Cuneon kanssa. Pariskunta sai kaksi lasta, tyttären ja pojan. Pariskunta teki yhdessä useita elokuvia, viimeiset vuonna 1925. Edellisenä vuotena juoruiltiin, että pariskunnan liitto olisi kriisissä ja että Billington nimittelisi miestää viinatrokarin parhaaksi asiakkaaksi. Avioero astui voimaan marraskuussa 1925. Aviomies surmasi itsensä kaksi päivää avioeron voimaanastumisen jälkeen. Tämän jälkeen myös Billingtonin ura elokuvissa oli kääntynyt laskuun ja häntä pidettiin eilisen tähtenä. 

Billington kuvasi vuonna 1927 elokuvan *A Rough Shod Figther*, minkä jälkeen seurasi kolmen vuoden tauko. Vuonna 1930 hän teki viimeisen elokuvansa, *The Mounted Stranger*, joss hänestä ei ole lähikuvia. Billington oli ollut aina hoikka, mutta nyt hänen laihuutensa oli merkki tuberkuloosista, johon hän menehtyi neljä vuotta myöhemmin.

Lähteet
-------

1. 1 2 3 4 5 6 7   (Arkistoitu – Internet Archive)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Francelia Billington**.
* 
* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Muut | 
* SNAC
* IdRef

 |

 |